قاضی شریح نے اس خدمت کو اس قابلیت ،اس خوش اسلوبی اوردیانت سے ادا کیا کہ حضرت عمرؓ کے زمانہ سے لے کر عبد الملک کے زمانہ تک مسلسل ساٹھ برس قاضی رہے ،اس طویل مدت میں بڑے بڑے انقلابات وحوادث ہوئے ، خلافتِ راشدہ کا دور ختم ہوکر اموی حکومت کا آغاز ہوا ، ابن زبیرؓ اورامویوں میں خوں ریز معرکہ آرائیاں ہوئیں ، ساری دنیائے اسلام میں انقلاب برپا ہوا ، لیکن شریح بدستور مسند قضا پر متمکن رہے،ابن زبیرؓ اورعبدالملک کی جنگ کے زمانہ میں اپنا دامن بچانے کے لیے صرف چند برسوں کے لیے مستعفی ہو گئے تھے ۔
Entity: قاضی شریح — Type: /person